b"\n_START_ARTICLE_\nTess av slekten D'Urberville\n_START_PARAGRAPH_\nTess av slekten D'Urberville (engelsk: Tess of the d'Urbervilles) er en roman fra 1891 av den engelske forfatteren Thomas Hardy (1840\xe2\x80\x931928)._NEWLINE_Hovedpersonen Tess Durbyfield er eldst av \xc3\xa5tte barn i en fattig familie. Den drikkfeldige faren har f\xc3\xa5tt vite av landsbyprsten at han nedstammer fra den fine slekten d'Urberville. Da hesten deres d\xc3\xb8r, blir Tess tvunget til \xc3\xa5 opps\xc3\xb8ke de antatt rike slektningene, og be om penger til en ny hest. Navnet og eiendommen brukes n\xc3\xa5 imidlertid av andre, og Tess blir voldtatt av s\xc3\xb8nnen i huset, Alec d'Urberville. Hun f\xc3\xa5r s\xc3\xb8nnen Sorrow, som d\xc3\xb8r som spedbarn, men blir fortsatt tvunget til \xc3\xa5 v\xc3\xa6re Alecs elskerinne._NEWLINE_Tess f\xc3\xa5r en ny start som budeie i et annet grevskap, hvor hun blir kjent med den rettskafne prestes\xc3\xb8nnen Angel Clare. De blir gift, og hun forteller om sin fortid. Mens Angel er bortreist blir Tess opps\xc3\xb8kt av Alec. Hun myrder i Alec i fortvilelse, og blir henrettet._NEWLINE_Boken er filmet et par ganger, senest Tess (1979) av Roman Polanski med Nastassja Kinski og av BBC i 2008 med Gemma Arterton i tittelrollen."